Langaj chon
Al Langaj-Chon eo luc’haj kemenerien Pont-'n-Abad, lakaet eo bet dre-skrid gant Youenn Drezen dreist-holl. Ul luc’haj ne c’hall ket bezañ ur yezh penn-da-benn mes ur strollad gerioù pe un doare da brezeg ouzhpennet d'ar Brezhoneg evit na vezañ komprenet gant tud-all. Setu perak al luc’hajoù a chom stag ouzh ur vicher pe ouzh ul lec’h bennak.

Un teñsor pinvidik eo anezhañ evit reiñ ul liv d'ar skridoù el lennegezh. Setu, da skouer, ur pennadig skrivet gant Youenn Drezen en e oberenn Itron Varia Garmez :
— E Pont-'n-Abad ned eont ket kaer, 've'. Me ' glev ur bern tud o klemm.
— Marteze ! Nemet e ti ar vamm e vo atav un tamm « melleg » evit ar « mabig choj ». Neuze - ha mousc’hoarzhin a reas.
— C’hoant am oa da frotañ hec’h askell dezhi...
— Mari Andro ? War ar c’hae e tle bezañ.
— 'N em c’hal ket. Bet on dija o « charinkañ ur fistolenn » e ostaleri he « re jarl ». Ken na vo roet din ar forc’h...
— Te ' lavar traoù, te. Ha perak ?
— Te ' welo !... Met, ha te, « frai kouz », petra ' teuez da vevañ ?

Un nebeud gerioù Langaj-Chon

Roll al luc’hajoù 

- Langaj-Chon
- Langaj-Chon ar Forest Foenant
- Langaj-Kemener
- Lugaj-Kouter
- Projur
- Tunodo

Luc'hajoù brezhonek
Brezhoneg Kerne
Bro-Vigoudenn